Skedsmo kirke

Skedsmo kirke er en korskirke fra 1180 i Lillestrøm kommune i Akershus fylke. Den tilhører Nedre Romerike prosti. Store deler av bygningen har opprinnelse fra reisningen i 1180. Byggverket er i stein og har 560 plasser. Historikk Kirken er bygd på samme sted hvor det stod en kirke som ble reist kanskje en gang før 1022 da at området ble offisielt kristnet av kong Olav Haraldsson, den senere Olav den hellige. Den første kirken var bygd av tre, men i 1180 ble den erstattet av en som var reist i stein, den samme som står i dag, og er derfor den eldste bygningen i i tidligere Skedsmo kommune. Bygningen ble omtalt i Biskop Eysteins jordebok fra 1325. Kirken ble ombygget og utvidet av H.E. Schirmer og Wilhelm von Hanno i 1858−64. Interiør Prekestolen er fra 1578, altertavlen fra 1693 og døpefonten fra middelalderen. En treskulptur av Hellig Olav er nå på Universitetets Oldsakssamling. I kirken er det en kopi som til forveksling er identisk med originalen. Kirken har et nyere franskinspirert barokkorgel av den danske orgelbyggeren Carsten Lund. Referanser Litteratur Skedsmo kirke i Norges kirker Rasmussen, Alf Henry (1993). «Skedsmo kirke, Skedsmokorset». Våre kirker. Norsk kirkeleksikon. Kirkenær: Vanebo forlag. s. 652. ISBN 82-7527-022-7. Eksterne lenker (no) «Skedsmo kirke». Kulturminnesøk. Riksantikvaren – Direktoratet for kulturminneforvaltning. (no) «Skedsmo kirke». Kirkesøk. Den norske kirke.